Skoto Krantas

Skoto Krantas – rytinės Antarktidos pakrantės ruožas Viktorijos Žemėje, tarp 74 ir 79 ° pietų platumos. Skalaujamas Roso jūros. Didžiąją dalį užima Princo Alberto kalnai, iškylantys į 2500 m aukštį, supami šelfinių ir žemyninių ledynų. Dalis pakrantės neapledėjusi, yra oazių. Vienoje jų, Viktorijos oazėje telkšo Vandos ežeras.

Krantas pavadintas jį 1901–1904 m. tyrinėjusio britų keliautojo Roberto Skoto garbei.

Šaltiniai 

Antarktidos krantai